สรรพากรประเดิมเก็บภาษีมรดกรายแรก
อธิบดีกรมสรรพากรเผย ทายาทบุคคลสำคัญในบ้านเมืองที่เสียชีวิตไปแล้ว ได้แจ้งขอเสียภาษีการรับมรดก
6 มี.ค. 2560

อธิบดีกรมสรรพากรเผย ทายาทบุคคลสำคัญในบ้านเมืองที่เสียชีวิตไปแล้ว ได้แจ้งขอเสียภาษีการรับมรดก
นายประสงค์ พูนธเนศ อธิบดีกรมสรรพากร เปิดเผยว่า ขณะนี้มีทายาทของผู้ใหญ่ในบ้านเมืองคนหนึ่งที่เสียชีวิตในช่วงที่ผ่านมาแจ้งกับกรมสรรพากรเพื่อจะเสียภาษีการรับมรดก ซึ่งยังไม่ทราบเม็ดเงินภาษีที่จะเก็บได้ เพราะต้องรอจนกว่าจึงมีการรับมรดกเกิดขึ้นจริง โดยถือว่าเป็นการเก็บภาษีมรดกรายแรกของประเทศ
ทั้งนี้ กฎหมายการเก็บภาษีการรับมรดกมีผลบังคับใช้ตั้งแต่ 1 ก.พ. 2559 ที่ผ่านมา มีทรัพย์ 5 ประเภทที่ต้องเสียภาษีมรดก คือ อสังหาริมทรัพย์ หลักทรัพย์ เงินฝาก ยานพาหนะ และทรัพย์สินทางการเงินอื่นๆ ตามที่กฎหมายกำหนด 
สำหรับอัตราการเก็บภาษีมรดก หากเป็นบุพการีหรือผู้สืบสันดานเสียภาษีอัตรา 5% จากการรับมรดกส่วนที่เกิน 100 ล้านบาท แต่หากไม่ใช่จะเสียภาษีอัตรา 10% จากการรับมรดกส่วนที่เกิน 100 ล้านบาท